29. ΝΟΜΟΣ υπ’ αριθ. 3943 της 27 Φεβρ./5 Μαρτ. 1959 Περί τροποποιήσεως και συμπληρώσεως διατάξεων περί Κορινθιακής σταφίδος και Αυτονόμου Σταφιδικού Οργανισμού. Άρθρ.1.-(Προστίθεται εδάφιον εις την παρ. 1 άρθρ. 42 του κωδικοπ. Νόμ. 2490/1955). Άρθρ.2.-1.Επεκτάσεις σταφιδοφυτειών γενόμεναι μετά την ισχύν του Ν.Δ. 3541/56 μέχρι και της φυτευτικής περιόδου 1957/1958, είτε δια φυτεύσεων νέων φυτειών, είτε δι’ εμβολιασμού υφισταμένων πρέμνων άλλων ποικιλιών δι’ εμβολίου Κορινθιακής σταφίδος και κατά παράβασιν της δια του άρθρ. 1 του Ν.Δ. 3541/56 θεσπισθείσης απαγορεύσεως θεωρούνται νομίμως γενόμεναι, εφ’ όσον οι παρανόμως φυτεύσαντες υποβάλουν εντός τετραμήνου από της ισχύος του παρόντος εις τον Α.Σ.Ο. δήλωσιν περί της φυτευθείσης ή εμβολιασθείσης αμπέλου. 2.Μερίμνη του Α.Σ.Ο. και μετ’ επιτόπιον έρευναν χορηγείται υπ’ αυτού βεβαίωσις περί της υποβληθείσης δηλώσεως επέχουσα θέσιν αδείας. Η κατά τα ανωτέρω δήλωσις δέον να συνοδεύηται δια γραμματίου εισπράξεως του Ταμείου του Α.Σ.Ο. περί καταβολής δραχ. 125 κατά στρέμμα παρανόμου φυτείας και δι’ υπευθύνου δηλώσεως του παρανόμως φυτεύσαντος ότι αναλαμβάνει την υποχρέωσιν εντός διετίας από της χορηγήσεως της αδείας και επί ποινή αυτοδικαίας ανακλήσεως αυτής, να καταθέση εις το Ταμείον του Α.Σ.Ο. ετέρας 125 δραχμάς κατά στρέμμα νομιμοποιηθησομένης φυτείας. Το άνω ποσόν των 250 δραχμών κατά στρέμμα εισπράττεται παρά του Α.Σ.Ο. και διατίθεται παρ’ αυτού δια τας ανάγκας των εργασιών κτηματογραφήσεως. 3.Θεωρούνται παραγεγραμμένα τα μέχρι τέλους Μαρτ. 1958 τελεσθέντα αδικήματα παρανόμων φυτεύσεων και αίρονται πάσαι αι συνέπειαι και παρεπόμεναι ποιναί των εκδοθεισών μέχρι της δημοσιεύσεως του παρόντος καταδικαστικών αποφάσεων. Άρθρ.3.-(Τροποποιείται το στοιχ.α΄του δευτέρου εδαφίου της παρ. 3 άρθρ. 108 του κωδικ. Νόμ. 2490/1955). Άρθρ.4.-Επιτρέπεται ίνα δια Β.Δ/τος εκδιδομένου τη προτάσει των Υπουργών Εμπορίου και Γεωργίας κωδικοποιηθώσιν εις ενιαίον κείμενον αι εν ισχύϊ διατάξεις του Ν.Δ. 3541/56 μετά των διατάξεων του παρόντος ως και αι διατάξεις του Β.Δ. της 26.9.55 «περί κωδικοποιήσεως των περί προστασίας Κορινθιακής σταφίδος και περί Αυτονόμου Σταφιδικού Οργανισμού διατάξεων». Κατά την κωδικοποίησιν ταύτην επιτρέπεται νέα αρίθμισις των άρθρων, διάφορος κατάταξις των εδαφίων και παραγράφων ως και παράλειψις των μεταβατικού περιεχομένου διατάξεων. 